Working with Windows Registry using VB.NET - CodeProject 10,976,954 members (65,281 online)
Last Visit: 31-Dec-99 18:00 Last Update: 31-Oct-14 10:33Refresh1 Verskeie hoogtepunte dié jaar vir Thabazimbi Boogklub - Die Kwêvoël
Verskeie hoogtepunte dié jaar vir Thabazimbi Boogklub
November 23, 2018 December 11, 2018 kwevoel
Thabazimbi Boogklub se dagboek het die afgelope seisoen tot verskeie hoogtepunte gelei. Die skuts se harde werk en voorbereiding is dan ook beloon op 10 November 2018 gedurende die boogklub se jaareindfunksie. Die klub spog met verskeie skuts wat Limpopo kleure ontvang het.
Maija Broekhuizen is aangewys as die klubkampioen, ‘n uitstekende prestasie nadat sy ‘n jaar gelede, weens ‘n siekbed, om haar lewe geveg het.
‘n Deeglike puntestelsel is in plek om die klubkampioen aan te wys en Maya Broekhuizen stap weg met hierdie trofee.
Die puntestelsel geskied op bywoning, deelname en veral op deelname aan kompetisies buite klubverband waar die lid provinsiale en nasionale kwalifiserende tellings moet skiet.
Nog meer uitstaande is dat sy presies ‘n jaar gelede om haar lewe geveg het met Guillain Barré sindroom wat ‘n gedeeltelike en/of algehele verlamming veroorsaak. Sy het haar tweede kans op lewe voluit aangegryp en word geluk gewens met hierdie prestasie.
‘n Klub se ledetal moet groei, en om die jong klomp aan te moedig is elke jong skut (welpie) vereer met ‘n unieke trofee.
Die klub is bevoorreg om te sien dat die jong skuts hulle plek volstaan.
Ouers word meestal ingetrek by die sport omdat die kinders wil jag en/of teiken skiet. As die kinders lekker skiet, word die ouers outomaties ingespan by Thabazimbi boogklub wat die Bosveld gees van Thabazimbi boogklub uniek maak.
Die klub bied verskeie dissiplines aan waaraan elke skut kan deelneem onderandere Binneshuise skiet. Buite kompetisies (Field- dissipline) en 3D is gesog onder die skuts.
Hierdie is by uitstek ‘n gesin-sport.
Skuts wat Limpopo kleure verwerf het is vlnr Maya Broekhuizen, Ameij Broekhuizen, Gert Snyman, Chris Welgemoed, Charles Bester, Mathilda Broekhuizen, Bianca Kleynhans, Aart Broekhuizen, Selkirk von Wiellich, Pierre van der Walt (agter) en Cobus Marais.
Die manne mag maar skiet. Geluk aan Chris Welgemoed (Links – 3de), Gert Snyman (Regs – 2de) en Jaco van Vuuren 1ste). Die kompetisie tussen die manne is straf. Enkele punte onderskei die wenners met die groot gross van Thabazimbi se geledere kort op hul hakke.
Die welpies ( o/13) elkeen met hul trofee vir bywoning en deelname. Van links: Mardus Ras, Drehan Snyman, Luan Ras en Aart Broekhuizen agter. Agter: Eric Coetzee en Maya Broekhuizen.
Die dames geledere met hul sertifikate is van links Bianca Kleynhans Mathilda Broekhuizen, Gussie Swanepoel, Louise de Kok en Cornel Burger.
← Is jou Mediesefonds te DUUR?
Ligte vliegtuig stort neer in Zimbabwe – geen oorlewendes →